ΤΟ ΤΜΗΜΑ ΤΟΥ ΣΕΡΙΦΗ ΤΗΣ ΚΟΜΗΤΕΙΑΣ ΤΟΥ ΛΟΣ ΑΝΤΖΕΛΕΣ
ΕΙΝΑΙ ΤΟ ΜΕΓΑΛΥΤΕΡΟ ΣΤΗ ΧΩΡΑ,
ΕΞΥΠΗΡΕΤΩΝΤΑΣ ΤΟΝ ΜΕΓΑΛΥΤΕΡΟ ΠΛΗΘΥΣΜΟ.
ΕΡΕΥΝΟΥΝ ΤΟΥΣ ΠΙΟ ΒΑΡΒΑΡΟΥΣ ΚΑΙ ΠΕΡΙΠΛΟΚΟΥΣ ΦΟΝΟΥΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
2 ΜΑΪΟΥ 2012
ΧΙΝΤΕΝ ΧΙΛΣ
Ήταν Τετάρτη όταν έμαθα ότι ο Γκάβιν αγνοείται.
Η σύζυγός του, η Λίσα, μου τηλεφώνησε
και με ρώτησε αν είχα νέα από τον αδερφό μου τον Γκάβιν
και είπα "Όχι".
Και ρώτησα γιατί.
Μου εξήγησε ότι δεν είχε πάρει έναν από τους γιους τους από το σχολείο.
Ο Σμιθ είναι γνωστός στο Καλαμπάσας,
του αρέσει το γκολφ και η θάλασσα και είναι έξω καρδιά.
Εθεάθη την Τρίτη το βράδυ
να βγαίνει από φιλικό σπίτι στο Όουκ Παρκ κοντά στο Αγκούρα Χιλς.
Ο Γκάβιν Σμιθ ήταν στέλεχος της Fox και ήταν απίθανος τύπος.
Αρχικά πρέπει να καταλάβουμε γιατί αγνοείται.
Είναι μυστήριο.
Προσπαθούσα να επικοινωνήσω μαζί του.
Του άφηνα μηνύματα ζητώντας του
να με πάρει, να στείλει μήνυμα, να μου πει ότι είναι καλά.
Το στέλεχος της 20th Century Fox εξαφανίστηκε με τη μαύρη Mercedes του.
Κανείς δεν είχε νέα του.
Ούτε τηλέφωνο, ούτε μήνυμα, τίποτα.
Είναι μια ύποπτη εξαφάνιση ενηλίκου.
Πρέπει να δεις όλες τις πιθανότητες.
Ποτέ δεν φανταζόμουν
ότι θα μπορούσε να συμβεί κάτι τέτοιο.
Το Τμήμα Σερίφη του Λος Άντζελες είναι το καλύτερο.
Στο Λος Άντζελες εκδικάζονται διαβόητες υποθέσεις.
Πρέπει να είσαι αφοσιωμένος 110%.
Είναι φόνος. Δεν υπάρχει πιο σοβαρό έγκλημα.
Έχει να κάνει με το πάθος και την αίσθηση καθήκοντος.
Η δικαιοσύνη αποδίδεται με την αλήθεια.
ΑΝΘΡΩΠΟΚΤΟΝΙΕΣ: ΛΟΣ ΑΝΤΖΕΛΕΣ
Τον Μάιο του 2012 μόλις είχα φύγει από μια ειδική αποστολή
της ειδικής ομάδας όπου ανήκα,
και ξαναμπήκα στην εξιχνίαση ανθρωποκτονιών.
ΧΩΡΟΣ ΕΡΓΑΣΙΑΣ ΕΡΕΥΝΗΤΩΝ
Στην περίπτωση του Γκάβιν Σμιθ,
είχε εξαφανιστεί εδώ και μια βδομάδα
και αρχικά ήταν υπόθεση του Τμήματος Εξαφανίσεων.
Όταν το είδαν λίγο πιο προσεκτικά,
οι ερευνητές ενημέρωσαν τον προϊστάμενό μας.
Τότε μου τηλεφώνησαν
να το δω ως υπόθεση εξαφάνισης υπό ύποπτες συνθήκες.
Οι υποθέσεις αγνοουμένων έρχονται από το Τμήμα Εξαφανίσεων.
Όταν έχεις τέτοια υπόθεση,
ελπίζεις για το καλύτερο, να τους βρεις ζωντανούς.
Είσαι ενήλικας, μπορείς να πας όπου θες
χωρίς να χρειάζεται να το πεις πουθενά,
εκτός αν είσαι υπό επιτήρηση.
Αν αγνοείσαι, το μεγάλο ερώτημα είναι "Γιατί αγνοείται αυτό το άτομο;"
Αυτό που ωθεί κάποιον να σε έρθει στο Ανθρωποκτονιών
είναι η υποψία εγκλήματος.
2 ΜΑΪΟΥ 2012 ΔΗΛΩΣΗ ΕΞΑΦΑΝΙΣΗΣ
9 ΜΑΪΟΥ 2012 ΑΝΑΘΕΣΗ ΣΤΟΝ ΤΑΪ ΛΑΜΠΕΪ
Χρειαζόμαστε τη βοήθεια του κόσμου...
ΛΙΣΑ ΣΜΙΘ
...για πληροφορίες που θα οδηγήσουν στον εντοπισμό
του πατέρα τους, του συζύγου μου, Γκάβιν Σμιθ.
Ο συνεργάτης μου Τζον Ο'Μπράιαν κι εγώ αναλάβαμε την υπόθεση.
Ενημερωθήκαμε από τον προηγούμενο ερευνητή
και πήγαμε να δούμε τη γυναίκα του Γκάβιν Σμιθ.
Συναντηθήκαμε σε μια φυλασσόμενη κοινότητα στην κοιλάδα του Σαν Φερνάντο.
Έχει έκταση τουλάχιστον 500 τετραγωνικά χιλιόμετρα
βόρεια της πόλης του Λος Άντζελες.
Η δυτική κοιλάδα του Σαν Φερνάντο έχει κυρίως κατοικίες
της ανώτερης μεσαίας τάξης, που τις ξέρει η Αμερική
μόνο επειδή οι Καρντάσιαν ζουν στο Καλαμπάσας.
Όταν μιλήσαμε με τη Λίσα ήταν εμφανώς αναστατωμένη,
όπως θα ήταν ο καθένας.
Προσπαθήσαμε να την ηρεμήσουμε
και να της πούμε ότι είμαστε εκεί για να βρούμε τον άντρα της.
Η οικογένεια ήταν σε κρίση. Ο γιος της ήταν εκεί.
Η αδερφή του Γκάβιν, η Τάρα, ήταν εκεί.
Αλλά μας βοήθησαν πολύ, μας έδωσαν πολλές πληροφορίες.
Μάθαμε ότι ήταν εξαιρετικός αθλητής.
Το μπάσκετ ήταν η ζωή του.
Ήταν πρωταθλητής και έπαιζε στο UCLA.
ΠΡΩΤΑΘΛΗΜΑ 1975
Ήταν απίθανος τύπος,
αλλά δεν ξεχώριζε μόνο λόγω ύψους.
Ήταν απίστευτα όμορφος άντρας.
Είχε ένα αστραφτερό χαμόγελο.
Ζούσαμε στο Σαν Πέδρο.
Μέναμε δέκα λεπτά από το εστιατόριο Πορτς Ο' Κολ.
Εκεί δούλευε ο Γκάβιν τότε.
Η Λίσα μπήκε μέσα και πλησίασε στο μπαρ.
Ο Γκάβιν ήταν ο μπάρμαν. Ταίριαξαν και ήταν υπέροχο.
Απέκτησαν τον πρώτο τους γιο μέσα στα πρώτα δύο χρόνια.
Ήταν πολύ ερωτευμένοι.
Έπαιξε σε μερικές ταινίες.
Ήταν στην ταινία Glitz.
Δώσε μου έναν λόγο!
Δούλεψε και ως κασκαντέρ και έσπασε την πλάτη του.
Ήταν καταστροφικό.
Αλλά ήταν σημείο καμπής για εκείνον, γιατί έμεινε πολύ καιρό στο κρεβάτι.
Νομίζω ότι κατάλαβε ότι δεν του ταίριαζε.
Έτσι, βρήκε δουλειά στην 20th Century Fox.
Ήταν υπεύθυνος για τη διανομή ταινιών στη Δυτική Ακτή.
Του άρεσε να δουλεύει στον κινηματογράφο.
Η Λίσα μάς είπε ότι ο Γκάβιν δεν πήγε στη δουλειά
και δεν είχε μιλήσει σε κανέναν.
Ήταν πολύ ασυνήθιστο.
Και δεν πήρε τον γιο του από το σχολείο κι αυτό ήταν ανησυχητικό,
γιατί όσα χρόνια τον ήξερε, δεν είχε εξαφανιστεί ποτέ.
Ήταν ασυνήθιστο
κάποιος σαν αυτόν να μην πάει στη δουλειά
ή να μην πάρει το παιδί του ή να ανοίξει η γη να τον καταπιεί.
Η Λίσα μάς είπε για μια εξωσυζυγική σχέση που συνέβαινε,
και ήταν σε διάσταση
και ζούσε εκτός σπιτιού τότε.
Την έχει απατήσει ξανά. Τον έπιασε.
Υποσχέθηκε ότι θα σταματούσε.
Τον έπιασε να την απατά ξανά έναν χρόνο μετά, με κάποια Μέλανι.
Κι όταν το έμαθε, τον έδιωξε.
Εκείνος έμεινε σε μια συνάδελφό του που είχε άδειο υπνοδωμάτιο,
κι εκείνη είπε ότι τον είδε ζωντανό
γύρω στις 10:00 μ.μ. την 1η Μαΐου.
Στέγνωσε ρούχα
και έφυγε.
Το βράδυ πριν εξαφανιστεί ο Γκάβιν, μίλησα μαζί του.
Μου φάνηκε πολύ ταραγμένος
και αναστατωμένος για τις αποφάσεις που είχε πάρει.
Μου είχε μιλήσει για τη σχέση του με τη Μέλανι.
Απ' ό,τι κατάλαβα, είχαν χωρίσει
και ήξερε ότι έπρεπε να επιστρέψει στην οικογένειά του,
να ξαναφτιάξει τη σχέση του και να είναι πατέρας.
Μόνο αυτό ήθελε να κάνει.
Συγγνώμη.
Τον θυμάμαι
να αγαπάει πολύ τους γιους του.
Και αγαπούσε τόσο πολύ τις κόρες μας,
σαν να ήταν δικές του.
Είναι ένα από τα πράγματα που ξέρω,
ως πατέρας, ήταν άψογος.
Συμβαίνουν περίεργα πράγματα.
Έφυγε με κάποια από αυτές τις γυναίκες ή με κάποιον άλλο;
Πήγε κάπου να ηρεμήσει;
Αυτοκτόνησε;
Η Λίσα ήταν θυμωμένη. Την έχει απατήσει δύο φορές.
Αυτή το έστησε;
"Γάμησέ τον. Θα προσλάβω κάποιον να τον απαγάγει".
Ή "Τον δηλητηρίασα". Μπορεί να είναι οτιδήποτε.
Χρειαζόταν μεγάλη έρευνα για να αποκλείσουμε οποιονδήποτε.
Ερευνούμε στοιχεία...
ΝΤΕΪΒ ΝΤΟΛΣΟΝ
...και όλες τις πληροφορίες που συλλέξαμε
για άτομα με τα οποία έχει έρθει σε επαφή στο παρελθόν.
Όταν μιλήσαμε με τη Λίσα την πρώτη φορά, μας είπε
"Ο άντρας μου έχει δεσμό με μια Μέλανι
και ίσως θέλετε να της μιλήσετε".
Το κάναμε.
Κατέβηκε φορώντας λευκή πιτζάμα με παγιέτες,
που ήταν σχεδόν 100% διάφανη,
και καθόμασταν απέναντι από μια πολύ σέξι και γοητευτική γυναίκα.
Προσπαθείς να φανείς επαγγελματίας και να κάνεις ερωτήσεις.
Είναι άλλη μια στιγμή στη ζωή ενός αστυνομικού.
Κοιτάς τον συνεργάτη σου και λες "Γαμώτο, φίλε. Μη με αγγίζεις τώρα.
Πρέπει να πάω σπίτι να δω τη γυναίκα μου. Είναι σκέτη τρέλα".
Η Μέλανι ήταν πρόθυμη να τους μιλήσει.
Είπε "Ναι, είχαμε σχέση".
Είπε ότι ο Γκάβιν είχε συναισθήματα,
αλλά εκείνη δεν ήθελε να προκαλέσει άλλα προβλήματα στον γάμο του.
Του είπε "Τελείωσα. Δεν ασχολούμαι μ' αυτό το δράμα".
Αφού μίλησα με τη Μέλανι την πρώτη φορά, δεν ένιωσα ότι έκρυβε κάτι,
αλλά δεν αποκλείαμε την εμπλοκή της.
Έπρεπε να γίνουν πολλά άλλα πράγματα.
Έβαλαν παντού τη φωτογραφία του.
Η σύζυγος και ο γιος του με εθελοντές χτενίζουν το Σίλμαρ.
Τον περιμένει μια οικογένεια.
ΟΣΤΙΝ ΣΜΙΘ
Τον αγαπάμε πολύ. Είναι δύσκολο, αλλά...
Θέλω να σκέφτομαι τις όμορφες στιγμές μας.
Κι αν τον βρούμε, όλες όσες μας περιμένουν.
Η Λίσα προσπαθούσε να συλλέξει πληροφορίες.
Ήξερα ότι χρειάζονταν υποστήριξη,
οπότε πήγαινα συνέχεια εκεί,
για να ψάξω ή να μιλήσω με κόσμο.
Έκανα ό,τι μπορούσα για να μάθω πού ήταν.
Εξαφανίστηκε.
Δεν είχε τη σανίδα.
Η Λίσα Σμιθ είναι σίγουρη ότι κάποιος ξέρει κάτι.
10 ΜΑΪΟΥ 2012 Ο ΓΚΑΒΙΝ ΑΓΝΟΕΙΤΑΙ 8 ΗΜΕΡΕΣ
Το τηλέφωνό του ήταν σημαντικό στοιχείο,
γιατί άρχιζες να σχηματίζεις μια εικόνα.
Πότε έκλεισε το τηλέφωνό του
και ποιες ώρες εθεάθη τελευταία φορά προτού εξαφανιστεί;
Κάποια πράγματα είχαν ήδη γίνει από το Τμήμα Εξαφανίσεων.
Εμείς απλώς βγάλαμε ένα πιο εκτεταμένο ένταλμα.
Εξετάσαμε τα δεδομένα του τηλεφώνου του και μάθαμε
ότι τη νύχτα που το τηλέφωνο βγήκε εκτός δικτύου,
κάλεσε τη Λίσα, τους τρεις γιους του, την Τάρα,
και μια γυναίκα που λέγεται Τσαντρίκα Κριτς.
Ξέραμε ότι ήταν η τελευταία που του μίλησε βάσει τηλεφωνικών αρχείων.
Αυτό που έπρεπε να μάθουμε ήταν ποια ήταν η τύπισσα.
Η Λίσα Σμιθ μάς είχε πει ότι ο Γκάβιν γνώρισε την Τσαντρίκα
σε ένα κέντρο αποτοξίνωσης ουσιών, το Μάτριξ.
2 ΜΑΪΟΥ 2012 ΔΗΛΩΝΕΤΑΙ Η ΕΞΑΦΑΝΙΣΗ ΤΟΥ ΓΚΑΒΙΝ ΣΜΙΘ
2008 Ο ΓΚΑΒΙΝ ΓΝΩΡΙΖΕΙ ΤΗΝ ΤΣΑΝΤΡΙΚΑ
Με τον αφόρητο πόνο που υπέφερε από το σπάσιμο της πλάτης του,
δυστυχώς, το μόνο που του έδινε παρηγοριά τότε ήταν τα οπιούχα.
Κι έτσι κατέληξε να εθιστεί,
μέχρι που άρχισε να μου λέει ότι ήταν σε αποτοξίνωση.
Όταν ήταν εκεί,
η Τσαντρίκα μπήκε για να τακτοποιήσει τη ζωή της και τους εθισμούς της.
Αρχικά, η Τσαντρίκα και ο Γκάβιν ήταν στην ίδια ομάδα ψυχοθεραπείας,
αλλά η σχέση τους προχώρησε
και ο Γκάβιν είχε έναν παθιασμένο δεσμό με την Τσαντρίκα.
Η Λίσα μίλησε με τον Γκάβιν κι αυτός το ομολόγησε.
Η σχέση με την Τσαντρίκα κράτησε περίπου έναν χρόνο.
O σύζυγός της, Τζον Κριτς, το ήξερε.
Μετά την επέμβαση της Λίσας,
εκείνη πίστευε ότι η σχέση είχε λήξει.
2008 - Ο ΓΚΑΒΙΝ ΓΝΩΡΙΖΕΙ ΤΗΝ ΤΣΑΝΤΡΙΚΑ 2010 - Ο ΓΚΑΒΙΝ ΛΗΓΕΙ ΤΗ ΣΧΕΣΗ ΤΟΥΣ
2 ΜΑΪΟΥ 2012 ΔΗΛΩΝΕΤΑΙ Η ΕΞΑΦΑΝΙΣΗ ΤΟΥ
Έχεις έναν αγνοούμενο που είχε δεσμό με την Τσαντρίκα.
Αυτό κινεί τις υποψίες.
Πήγαμε να της μιλήσουμε και τη βρήκαμε στο σπίτι της.
Όταν πήραμε συνέντευξη από την Τσαντρίκα, ήταν συναισθηματικά συντετριμμένη.
Ήταν φοβισμένη, επιφυλακτική, ασαφής.
Ήταν άνω κάτω.
Είπε ότι του μίλησε.
Δεν ήξερε πού πήγε, αλλά νοιαζόταν για τον Γκάβιν.
Επέμενε ότι δεν ήξερε τι του συνέβη
μετά την επαφή τους την 1η Μαΐου 2012.
Ενώ την ανακρίναμε, ένα μαύρο σπορ αμάξι μπήκε στο αδιέξοδο,
έκανε μια μικρή παύση και μετά έφυγε.
Και η Τσαντρίκα σ' εκείνη τη συζήτηση
παραδέχτηκε ότι ήταν ο σύζυγός της, ο Τζον.
Προφανώς, οι ερευνητές θέλουν να του μιλήσουν,
αλλά δεν μπορούν, επειδή έφυγε, οπότε αρχίζουν να τον υποψιάζονται.
Αργότερα μάθαμε ότι είχε πάει φυλακή.
Έχει βγει μετά από συμφωνία με την αστυνομία του Γκλέντεϊλ.
Συμμετείχε σε συναλλαγές ναρκωτικών.
Ναι, αμέσως ξέρουμε ότι θέλουμε να μάθουμε πού είναι.
Ως αστυνομικός, βλέπω έναν πρώην κατάδικο με παρελθόν στα ναρκωτικά...
Έχει θυμώσει που η γυναίκα του είχε δεσμό.
Πες ό,τι θες. Τι κάνει νιάου νιάου στα κεραμίδια;
Βλέπω μια γάτα, μοιάζει με γάτα, περπατάει σαν γάτα,
θα 'ναι μια γαμημένη γάτα.
Τον ερευνήσαμε αμέσως.
ΤΖΟΝ ΚΡΙΤΣ
Κοιτούσαμε το τηλεφωνικό αρχείο του Τζον Κριτς.
Έπρεπε να μάθουμε
πώς συμπίπτει το τηλέφωνο του Κριτς με τις κινήσεις του Γκάβιν Σμιθ
και τις κλήσεις του το βράδυ που εξαφανίστηκε.
Είχα μεγάλη εμπειρία
σε τηλεφωνικές αναλύσεις και στη χαρτογράφηση,
και βλέπαμε περίεργα μοτίβα.
Η αστυνομία διαπίστωσε ότι τη νύχτα της 1ης Μαΐου 2012
ο Γκάβιν και η Τσαντρίκα είχαν σωματική επαφή μεταξύ τους.
Και τα τηλέφωνα του Γκάβιν Σμιθ και της Τσαντρίκα εντοπίζονται
σε μια περιοχή των Χίντεν Χιλς, όχι μακριά από την οικία των Κριτς,
σε μια περιοχή που είναι γνωστή για ερωτικά ραντεβού.
Πού πήγε το τηλέφωνο του Τζον Κριτς; Πήγε...
Θεέ μου! Εντοπίστηκε στην περιοχή όπου ήταν η Τσαντρίκα.
Και μέσω των πύργων κινητής τηλεφωνίας, εντοπίσαμε και τα τρία τηλέφωνα εκεί.
Τότε ήταν που καταλάβαμε ότι κάτι κακό είχε συμβεί.
Αν και η υπόθεση ξεκίνησε ως υπόθεση εξαφάνισης,
ξέραμε τι είχαμε τότε.
Είναι φόνος.
8 ΙΟΥΝΙΟΥ 2012 Ο ΓΚΑΒΙΝ ΑΓΝΟΕΙΤΑΙ 5 ΕΒΔΟΜΑΔΕΣ
Δεν είχαμε ιδέα πού ήταν ο Τζον Κριτς τότε,
αλλά ο συνεργάτης μου κι εγώ είχαμε αρκετά στοιχεία
ώστε να βγάλουμε ένταλμα έρευνας για το σπίτι του Τζον και της Τσαντρίκα.
Η Τσαντρίκα ήταν σπίτι. Η ηλικιωμένη γιαγιά της ήταν εκεί.
Η νοσοκόμα της γιαγιάς της Τσάντι ήταν εκεί, η Ρέινα Λιμ.
Οι γείτονες μιλούν για μια καλή οικογένεια,
αλλά οι ψηλοί θάμνοι, οι κάμερες ασφαλείας
και οι προειδοποιητικές πινακίδες
είναι από τα πολλά σημάδια που κινούν υποψίες.
Κάτι ασυνήθιστο;
Κάποια αυτοκίνητα έρχονται και μένουν παρκαρισμένα έξω για λίγο.
Δεν βρήκαμε πολλά στοιχεία που θα μας βοηθούσαν στην υπόθεση,
αλλά καταφέραμε να καταγράψουμε πολλά πράγματα
που έχουν σημασία για έναν ερευνητή.
Για παράδειγμα, είναι αδιέξοδο. Υπάρχουν πέντε σπίτια στο τετράγωνο.
Και το σπίτι είναι ιδιαίτερα πολυτελές.
Έχει περίτεχνο σύστημα καμερών.
Έχει χάλκινα αγάλματα του Βούδα αξίας 8.000 δολαρίων
στη λίμνη στην μπροστινή αυλή.
Έχει τάφρο.
Μια πισίνα αξίας 200.000 δολαρίων.
Τα άλλα σπίτια;
Ναι, είναι Γουέστ Χιλς. Ωραία περιοχή, αλλά όχι τόσο.
Μάθαμε ότι η Τσαντρίκα δεν ήξερε πώς πλήρωσε ο άντρας της γι' αυτά
και δεν μπορούσε να μας πει τι δουλειά κάνει,
πώς βγάζει το εισόδημά του, αν πλήρωνε φόρους...
Έλα τώρα, για χαζούς μας περνάει;
Προφανώς, δεν λέει την αλήθεια.
Στο ένταλμα έρευνας, ήταν τρομοκρατημένη.
Δεν ήξερε τι να κάνει.
Δεν ήξερα αν εμπλεκόταν.
Ήξερα ότι ήξερε και δεν μιλούσε.
Επίσης, μας είπε ότι ο Τζον ήταν στο Σικάγο.
Δεν είχε καμία εξήγηση γιατί σηκώθηκε και πήγε στο Σικάγο.
Τι τρέχει μ' αυτό;
Δεν βρήκαμε ατράνταχτες αποδείξεις,
ούτε κοψίματα και μελανιές στα χέρια του,
αλλά λάβαμε πληροφορίες. Ξέραμε ότι ήμαστε στον σωστό δρόμο.
Ακόμα ζητάμε τη βοήθεια του κόσμου.
ΝΤΕΪΒ ΝΤΟΛΣΟΝ
Οποιαδήποτε πληροφορία μπορούμε να πάρουμε, είναι ευπρόσδεκτη.
Μάθαμε ότι ο Γκάβιν Σμιθ εθεάθη σε μπιστρό ή καφετέρια στο Μόρο Μπέι.
ΛΟΣ ΑΝΤΖΕΛΕΣ
Κάποιος τον είχε δει στο Μόρο Μπέι.
Είχε πάει στο πανεπιστήμιο του Λος Άντζελες και ήξερε τον Γκάβιν.
Και η σερβιτόρα επιβεβαίωσε ότι ήταν ο Γκάβιν.
Σκέφτηκα "Θεέ μου, εντάξει. Απλώς κρύβεται".
Και μετά πήγα εκεί.
Νομίζω ότι μπαίνεις σε ένα συγκεκριμένο τέμπο,
κι εγώ πήγαινα με τα χίλια.
Πρέπει να ελέγχουμε την έρευνά μας,
ξέροντας ότι μπορεί να ξεφύγει ανά πάσα στιγμή.
Μπορεί να γίνει κάτι μικρό ή μεγάλο, αλλά θα ξεφύγει από τον έλεγχο
και πρέπει να το σταματήσεις.
Είσαι ο επικεφαλής.
Έχεις την Τάρα και οποιονδήποτε να σηκώνεται να πηγαίνει
στο Μόρο Μπέι και να κάνει τα δικά του.
Είχαν αναφερθεί 60 με 100 θεάσεις
και ξέραμε ότι ήταν ανθρωποκτονία, αλλά δεν είχαμε αποδείξεις.
Έπρεπε να το ερευνήσω.
Τι πρέπει να κάνω;
Πρέπει να στείλω δύο ερευνητές στο Μόρο Μπέι
για να δουν αν είναι σ' ένα ξενοδοχείο και τρώει, ξέρω 'γω, σούπα.
Όσο σκληρός κι ωμός κι αν είναι ο Τάι,
και για κάποιους ίσως και επιθετικός,
μπορεί να δείξει
ότι παρά τον τρόπο που μιλάει, νοιάζεται.
Τον αποκαλώ "Μπουρλότο" γιατί έχει τέτοια προσωπικότητα.
Είναι πολύ θορυβώδης.
Αλλά ως ερευνητής, ξέρω ότι είχε αυτό το πάθος
και νοιαζόταν για τις υποθέσεις του, αλλά και για όλους μας.
Από μικρός έμαθα "Αν δεν σ' αρέσει κάτι, πες το",
όποιον και να προσέβαλα.
ΜΟΝΑΔΑ ΑΝΘΡΟΠΟΚΤΩΝΙΩΝ ΤΜΗΜΑ ΣΕΡΙΦΗ ΛΟΣ ΑΝΤΖΕΛΕΣ
Η πληροφορία από το Μόρο Μπέι φαινόταν τόσο αξιόπιστη.
Η σερβιτόρα βγήκε και είπε "Ίσως δεν ήταν αυτός.
Ο δημοσιογράφος το έκανε να φαίνεται πιο σίγουρο".
Δεν ξέρω καν πώς έγιναν όλα αυτά.
Αλλά ήταν πολύ απογοητευτικό.
Πίστευε ότι κάτι πολύ κακό είχε συμβεί στον Γκάβιν,
αλλά χωρίς απτές αποδείξεις, ελπίζεις να είναι ζωντανός,
αν και ξέρεις ότι αργά ή γρήγορα, θα λάβεις τη χειρότερη απάντηση.
22 ΙΟΥΝΙΟΥ 2012 Ο ΓΚΑΒΙΝ ΑΓΝΟΕΙΤΑΙ 7 ΕΒΔΟΜΑΔΕΣ
Οι ερευνητές παρακολουθούσαν τις κινήσεις του Τζον Κριτς
και διαπίστωσαν ότι είχε ιστορικό με την αστυνομία.
Μάλιστα, είχε κατηγορηθεί για μεταφορά παράνομων ναρκωτικών.
Κάποτε δήλωσε ένοχος για εμπορία ναρκωτικών
και, αντί να πάει φυλακή, συμφώνησε να γίνει πληροφοριοδότης
για την αστυνομία του Γκλέντεϊλ.
Αλλά ήταν εντελώς άχρηστος,
γιατί δεν τους έδωσε τίποτα. Τους κορόιδευε.
Ο Τζον Κριτς ήταν ακόμα στο Σικάγο
και έπρεπε να τον φέρουμε μέσα για ανάκριση.
Επικοινωνήσαμε με τον ερευνητή Ντέιβ Κέλογκ
και συμφώνησε να βοηθήσει.
Ο Ντέιβ τον φώναξε και του ζητήσαμε να πάνε να κάτσουν σ' ένα δωμάτιο.
Βάλαμε κάμερες και κοριούς.
Μετά ήρθαμε εμείς.
Συστηθήκαμε.
Κάναμε ερωτήσεις για τον Γκάβιν Σμιθ.
Ο Τζον Κριτς ήταν κουλ, προσπαθούσε να φανεί γοητευτικός, εύστροφος.
Κλασικός απατεώνας.
"Ναι. Τον ξέρω". "Τον απείλησες με κανέναν τρόπο;"
"Όχι, ποτέ!"
Υποβάθμισε τα πάντα και αποφάσισα να δοκιμάσω μια άλλη τακτική.
Προσπάθησα να κάνω τον Γκάβιν να φανεί κακός.
Είπα
"Ο Γκάβιν ήταν εμμονικός.
Την έπεφτε σε πολλές".
Έκανα ό,τι μπορούσα για να τον προκαλέσω.
Είπα "Δεν σε κατηγορώ αν του έκανες κάτι.
Μπες στο ψητό. Ας τελειώνουμε μ' αυτό".
Αλλά δεν έσπαγε.
Εξηγούμε στον δικαστή την ύποπτη εμπλοκή του Κριτς
στην εξαφάνιση του Γκάβιν Σμιθ
και ότι δεν τήρησε την υπόσχεσή του να παρέχει πληροφορίες στην αστυνομία.
Έτσι, ο δικαστής έθεσε υπό κράτηση τον Κριτς για την υπόθεση ναρκωτικών.
ΚΕΝΤΡΟ ΥΠΟΔΟΧΗΣ ΚΡΑΤΟΥΜΕΝΩΝ
Κάθε φορά που πιάνεις κάποιον που πιστεύεις ότι είναι δολοφόνος,
αυτό είναι καλό.
Αυτό μας έδωσε χρόνο να το ερευνήσουμε.
Κοιτούσαμε τα τηλεφωνικά αρχεία του Τζον Κριτς,
ποιον καλεί, ποιος τον καλεί.
Και παρατηρούμε ότι αφότου ο Γκάβιν Σμιθ μίλησε στην Τσαντρίκα,
τη νύχτα που εξαφανίστηκε,
ο Τζον Κρικ έκανε μια σειρά τηλεφωνήματα,
όλα στον ίδιο αριθμό, που ανήκε στον Χόρχε Βάγιε.
Όταν τον ψάξαμε, μάθαμε ότι ήταν συνεργάτης του Κριτς.
Ο κύριος Βάγιε είχε αναλάβει διάφορες εργολαβίες στο σπίτι των Κριτς,
κι έτσι, ο Χόρχε Βάγιε και ο Τζον Κριτς έγιναν φίλοι.
Τη νύχτα που εξαφανίστηκε ο Γκάβιν,
τα κινητά του θύματος, του Τζον Κριτς και του Χόρχε Βάγιε
εντοπίστηκαν στον τηλεφωνικό πύργο στην αυλή του Χόρχε.
12:30 Π.Μ. - ΤΗΛΕΦΩΝΑ ΤΩΝ ΓΚΑΒΙΝ, ΤΣΑΝΤΡΙΚΑ ΚΑΙ ΤΖΟΝ ΣΤΗΝ ΙΔΙΑ ΤΟΠΟΘΕΣΙΑ
Επικοινωνήσαμε με τον Χόρχε Βάγιε.
Την πρώτη φορά που μιλήσαμε μαζί του καταλάβαμε ότι...
Ήταν έξω από τα νερά του.
Ο Βάγιε τούς είπε ο Κριτς του τηλεφώνησε αναστατωμένος
τις πρώτες πρωινές ώρες της 2ας Μαΐου 2012,
λέγοντάς του ότι χρειάζεται βοήθεια και ότι θα έρθει στο σπίτι του.
Ο Βάγιε ξαφνιάστηκε,
αλλά ο Κριτς ήρθε και του ζήτησε βοήθεια να μετακινήσει το αμάξι του,
μια Mercedes-Benz.
Ο Βάγιε είδε κάτι σαν μουμιοποιημένο πτώμα
τυλιγμένο σε σεντόνια στη θέση του συνοδηγού
και ο Τζον Κριτς είπε στον Χόρχε Βάγιε "Τον σκότωσα.
Θέλω να τον κρύψεις".
Ο Χόρχε λέει "Έχεις τρελαθεί. Δεν θα τον κρύψεις εδώ".
Ο Χόρχε Βάγιε ήταν απρόθυμος
να πει στους ερευνητές τι έγινε μετά,
αλλά ακολούθησε τον Τζον Κριτς στη μαύρη Mercedes
σ' ένα σπίτι στο Ράντσο Πόρτερ, μια περιφραγμένη κοινότητα.
Πήγαν σε ένα από τα σπίτια.
Όταν ο Κριτς έφτασε εκεί,
έβαλε τη μαύρη Mercedes στο γκαράζ,
την άφησε εκεί,
και μετά έφυγαν.
Ο Τζον Κριτς τού είπε "Θέλω να ξεφορτωθείς το κινητό".
Κι ο Χόρχε έκανε τη βλακεία να το πάρει.
Σύμφωνα με τον Χόρχε,
την επόμενη μέρα, το πέταξε σε έναν κάδο πίσω από τα McDonald's.
Ο Χόρχε είδε πληγές στα χέρια του Κριτς.
Πίστευε ότι είδε το πτώμα,
αλλά δεν θυμόταν την πινακίδα.
Δεν μπορούσε να αναγνωρίσει το πτώμα.
Οπότε, δεν είχαμε αρκετά στοιχεία για τον εισαγγελέα.
Οι ερευνητές διαπίστωσαν
ότι το σπίτι όπου είχαν πάει ο Κρις και ο Βάγιε
ήταν η κατοικία κάποιου Σταν ΜακΚουέι.
Ο Σταν ΜακΚουέι είναι φίλος του Τζον.
Είναι γκουρού της υγείας και της γυμναστικής για τους σταρ.
Ο Σταν Μακουέι μεταφέρθηκε στο τμήμα του σερίφη στο Λοστ Χιλς.
Πήγαμε να του μιλήσουμε, αλλά ήθελε δικηγόρο.
Ήρθε λοιπόν ένα σημαντικός δικηγόρος που εκπροσωπούσε τον Σταν Μακουέι.
Ήταν ειλικρινής μαζί μου. Είπε "Τάι, δεν θα σου μιλήσει.
Έτσι θα τον συμβουλέψω". Λέω "Μίλα του".
Και το έκανε.
Πέρασαν πέντε λεπτά, 20, 40, 50...
Είπα στον Τζον "Είναι καλό για μας.
Όσο περισσότερο είναι μέσα, τόσο καλύτερα, γιατί μιλάνε ελεύθερα".
Κι ο δικηγόρος μάλλον θα λέει "Όχι, ρε γαμώτο.
Τι έκανες πάλι;"
Βγαίνει, λοιπόν, σαν βρεγμένη γάτα, και μ' άρεσε πολύ.
Όποτε βλέπεις δικηγόρο με τέτοια μούτρα,
είναι υπέροχο.
Λες "Ναι, ρε! Τώρα θα του την πέσουμε".
Αυτά τα πράγματα μας ενθουσιάζουν.
"Έχουμε το πάνω χέρι".
Και φυσικά είπε ότι ήθελε να μας μιλήσει
την επόμενη μέρα στο γραφείο.
"Απολύτως, φίλε! Κανένα πρόβλημα".
Και λέει "Αστυνόμοι, μπορείτε να τον πάτε σπίτι;"
Και είπα "Ναι, κανένα πρόβλημα, κύριε. Θα το αναλάβουμε".
Γι' αυτό, ως ερευνητής,
πρέπει να ξέρεις να αποφεύγεις τον αυτοκινητόδρομο.
Πήραμε παράπλευρους δρόμους και σταματούσα σε κάθε κόκκινο φανάρι
για πολλή ώρα. Είχαμε μια ωραία συζήτηση.
Ο Σταν Μακουέι μάς είπε ότι ο Τζον ήρθε
να παρακαλέσει να αφήσει το αμάξι στο γκαράζ.
Ορκίζεται ότι δεν ήξερε για το πτώμα ώσπου άρχισε να βρομάει.
Η μυρωδιά ενός σώματος που αποσυντίθεται δεν κρύβεται.
Είπε ότι πίεζε τον Κριτς
να πάει και να πάρει το πτώμα.
Είπε ότι ο Τζον Κριτς εμφανίστηκε με ένα νοικιασμένο βαν,
έβγαλε το πτώμα από το αμάξι και το φόρτωσε ο ίδιος στο βαν.
Και τελικά, ο Τζον Κριτς πήρε τη Mercedes-Benz του Γκάβιν
από το γκαράζ του.
Είχαμε γράψει ένταλμα έρευνας στην εταιρία
για όλους τους γνωστούς ως τώρα στην υπόθεση,
και κανένας από τους γνωστούς μας στόχους
δεν είχε νοικιάσει εξοπλισμό στο χρονοδιάγραμμά μας.
Απογοητευτήκαμε.
Ο Γκάβιν αγνοούταν, θεωρούταν νεκρός.
Και ακόμα δεν είχαμε πτώμα.
Δεν είχαμε το αμάξι.
Δεν ξέραμε αν υπήρχε κάποιο όπλο.
Υπήρχε μια αγχωτική παύση
όπου αναρωτιόμασταν ποιο θα ήταν το επόμενο βήμα.
Και ο Τζον κι εγώ καταλαβαίνουμε
ότι δεν είναι ντάμα, είναι σκάκι.
Και σε αυτήν την παρτίδα σκάκι μεταξύ ερευνητών και εγκληματιών,
δεν δικαιούσαι παύση. Είναι δική σου κίνηση.
Και οι δύο ερευνητές, ο Λαμπέι και ο Ο'Μπράιαν βοήθησαν πολύ.
Δεν λύθηκε στις πρώτες 48 ώρες.
Όχι.
Αλλά ήταν αφοσιωμένοι σε αυτό
και αποφασισμένοι να το λύσουν.
ΦΕΒΡΟΥΑΡΙΟΣ 2013 Ο ΓΚΑΒΙΝ ΑΓΝΟΕΙΤΑΙ 9 ΜΗΝΕΣ
Στις αρχές Φεβρουαρίου του 2013
ένας από τους ερευνητές του Γραφείου Ανθρωποκτονιών,
ένας συνταξιούχος, έπαιζε τένις με μια ομάδα αντρών,
και ένας από αυτούς
ήταν ο πατέρας της Τσαντρίκα.
Ενώ έπαιζαν, ο μπαμπάς της Τσάντι φερόταν περίεργα.
Είπε ότι η κόρη του γύρισε στο σπίτι τους
και έλεγε ότι ο άντρας της είχε σκοτώσει κάποιον
κι ο μπαμπάς της είχε αναστατωθεί τόσο
που είχε την ανάγκη να το πει σ' έναν φίλο.
Ο συγκεκριμένος ερευνητής με ξέρει
και μου έδωσε τις πληροφορίες αμέσως.
Συστήθηκα στον μπαμπά της Τσάντι
και είπε "Θα σου πω ό,τι ξέρω".
Μας είπε "Νομίζω ότι το αμάξι υπάρχει ακόμα.
Μπορεί να έχει ξεμονταριστεί.
Μπορεί να το έχουν διαλύσει, αλλά κάτι έχει μείνει".
Και είπε
"Πρέπει να ψάξεις τη Ρέινα Λιμ, τη νοσοκόμα της γιαγιάς της Τσάντι".
Ήταν έκπληξη και για τους δυο μας.
Μας φάνηκε απίστευτο.
Είναι μια κοντούλα 70χρονη,
άκακη, Χριστιανή, Φιλιππινέζα νοσοκόμα
μιας ετοιμοθάνατης γριάς συγγενούς της Τσαντρίκα
Και τότε φάγαμε φλασιά.
"Γαμώτο. Ήταν εκεί απ' την αρχή".
Καλύτερα να 'σαι τυχερός παρά καλός,
γιατί είναι θέμα συγχρονισμού.
Και ξαφνικά κάνεις μια ανακάλυψη
εντελώς τυχαία.
Αλλά αν το έχεις, πρέπει να ψάξεις.
Είπα "Ας τη βρούμε".
Αρχίσαμε να παρακολουθούμε τη Ρέινα.
Τελικά, σχόλασε από τη δουλειά
και την πλησιάσαμε στο πάρκινγκ.
Ήταν λίγο ξαφνιασμένη.
Αλλά ήξερε ποιοι ήμασταν. Ήξερε τι ερευνούσαμε.
Απλώς της μιλήσαμε και της εξηγήσαμε τι συνέβαινε,
πώς προέκυψε το όνομά της στο θέμα και ήθελε να μας βοηθήσει.
Ένιωθα ότι ήταν ειλικρινής.
Μας έδειξε έγγραφα
που αποδείκνυαν ότι πλήρωνε για μια αποθήκη για τον Τζον Κριτς.
Και πιθανότατα, είτε το ήξερε είτε όχι, πλήρωνε τον λογαριασμό
για την αποθήκη που περιείχε στοιχεία ενός φόνου.
Δεν ξέρω για σένα, αλλά βλέπω κάτι κοινό.
"Χόρχε, μπορείς να κρύψεις το κινητό;"
"Σταν, να βάλω το αμάξι και το πτώμα
στο σπίτι σου για πέντε μέρες;"
"Ρέινα, θα πληρώσεις τον λογαριασμό;"
Βλέπεις ένα μοτίβο εδώ;
Κλασικός απατεώνας.
Χρησιμοποίησε όποιον μπορούσε για να φαίνεται λιγότερο ένοχος.
ΑΠΟΘΗΚΗ ΓΟΥΕΣΤ ΣΙΜΙ
Βγάλαμε ένταλμα έρευνας.
Και, φυσικά, όταν την ανοίξαμε, βρήκαμε το αμάξι του Γκάβιν Σμιθ.
Ενθουσιαστήκαμε, γιατί τώρα είχαμε το αμάξι του θύματος
άθικτο, όχι διαλυμένο.
Είναι απλώς τύχη.
Οι θεοί της έρευνας μας βοήθησαν εκείνη τη μέρα.
Αφού βρέθηκε το αμάξι,
αποφάσισαν ότι θα γινόταν πλήρης έρευνα
που θα οδηγούσε σε απαγγελία κατηγοριών
και εγώ δούλευα επίσημα με τον Τάι.
Ήξερα ότι ο Μπόμπι είχε μεγάλη φήμη
ανάμεσα στους ερευνητές της μονάδας μου που σεβόμουν.
Προερχόταν από τα Σοβαρά Εγκλήματα,
άρα είχε ήδη σπουδαία σταδιοδρομία πριν μπει στην εισαγγελία.
Είναι σπουδαίος.
Το βασικό στοιχείο που ήθελαν να αποσαφηνίσουν
είναι αν το αμάξι ήταν εκεί όπου πέθανε ο Γκάβιν Σμιθ.
Το αμάξι ήθελε αρκετή κρίσιμη εγκληματολογική έρευνα.
Έψαχναν να βρουν ίχνη αίματος.
Έψαχναν ορολογικά στοιχεία, DNA, σάλιο, τρίχες,
οτιδήποτε θα συνέδεε τον Γκάβιν Σμιθ με το όχημα.
Είδαμε ότι είχαν αφαιρεθεί οι πινακίδες.
Ο αριθμός πλαισίου ήταν άθικτος.
Δεν είχε αφαιρεθεί.
Έτσι το αναγνωρίσαμε. Ήταν ο τόπος του εγκλήματος.
Έβλεπες αίμα,
πολύ αίμα ξεραμένο στην πλευρά του συνοδηγού,
στο πάτωμα, στο ταμπλό, στην οροφή, στο πίσω κάθισμα.
Υπήρχαν πιτσιλιές αίματος, που σήμαιναν επανειλημμένα χτυπήματα,
πεταμένο αίμα στο ταβάνι.
Βλέπαμε ξεραμένο αίμα στο εσωτερικό της πόρτας,
εκεί όπου κλείνει.
Δεν έχω πειστεί ως σήμερα
ότι δεν έβαλε το κεφάλι του Γκάβιν ανάμεσα και το χτύπησε επανειλημμένα.
Τον ξυλοκόπησε βάναυσα.
Μην αμφιβάλλεις καθόλου. Είναι κακός άνθρωπος.
Ο 57χρονος Σμιθ εξαφανίστηκε την 1η Μαΐου 2012.
Έναν χρόνο αργότερα, η Mercedes του βρέθηκε σε αποθήκη στο Σίμι Βάλεϊ.
Έπρεπε να συνδέσουμε τον Τζον Κριτς με το αμάξι του Γκάβιν Σμιθ.
Πρέπει να πάρεις αποτυπώματα,
αλλά τώρα ξέρεις πού πρέπει να επικεντρωθεί η εγκληματολογική έρευνα.
Υπήρχαν στοιχεία στο αμάξι που έδειχναν ότι σκοτώθηκε εκεί.
Ο κύριος Κριτς εξακολουθεί να είναι ύποπτος.
ΙΑΤΡΟΔΙΚΑΣΤΗΣ
Βγαίνουν τα αποτελέσματα του DNA.
Έδειχναν τον Γκάβιν Σμιθ.
Θυμάμαι κάτι που είδα.
Η πινακίδα έλειπε,
αλλά η αριστερή βίδα είχε ξαναβιδωθεί.
Είπα στο εργαστήριο να το ελέγξουν για DNA
και τελικά ταίριαζε με του Τζον Κριτς.
Ήταν γλυκόπικρο.
Γιατί ήξερα ότι...
Αυτό ήταν...
Όπως το περιέγραφαν,
ήξερα ότι είχε πολύ βιολογικό υλικό και DΝΑ στο αμάξι.
Τότε ήξερα.
Ήταν από εκείνες τις στιγμές...
Λοιπόν, τώρα δεν υπάρχει επιστροφή.
Και μετά αναρωτιέσαι
"Πώς έγινε; Πώς ήταν οι τελευταίες του στιγμές;"
Είναι δύσκολο.
ΔΙΚΑΣΤΗΡΙΟ ΗΝΩΜΕΝΩΝ ΠΟΛΙΤΕΙΩΝ
Από σκοπιάς εισαγγελέα, με τα μέχρι τότε στοιχεία
μπορούσες να αποδείξεις νομικά ότι είχαμε έμμεσες αποδείξεις
ότι ευθυνόταν ο Τζον Κριτς για τον φόνο.
Προφανώς, υπήρχαν σημαντικά κομμάτια στην ιστορία
που δεν ξέραμε ακόμα.
Τότε, είχαμε δύο συνεργάσιμους μάρτυρες.
Είχαμε τον Χόρχε Βάγιε και τον Σταν Μακουέι.
Το μόνο που δεν είχαμε ήταν τη σορό του θύματος
και κάποιον αυτόπτη μάρτυρα που να είδε πώς πραγματικά συνέβη.
Αγνοούσαμε περισσότερα απ' όσα ξέραμε.
Είναι πολύ δύσκολο να αποδείξεις μια υπόθεση χωρίς πτώμα.
Είχαμε μόνο στοιχεία αίματος μέσα στο αμάξι,
αλλά ακόμα δεν ξέραμε πώς πέθανε
και ο ιατροδικαστής δεν θα σου πει με σιγουριά
ότι το άτομο είναι νεκρό.
Η έρευνα συνεχίζεται.
Προς το παρόν, δεν έχουμε απαγγείλει καμία κατηγορία.
Το λυπηρό είναι να μην ξέρεις τόσο καιρό.
Ήταν αποκαρδιωτικό.
Δικαίως, η Λίσα ήταν πολύ αναστατωμένη
που περνούσαν οι μέρες χωρίς να ξέρει τι είχε συμβεί.
ΟΚΤΩΒΡΙΟΣ 2014 2,5 ΧΡΟΝΙΑ ΑΠΟ ΤΟΝ ΦΟΝΟ ΤΟΥ ΓΚΑΒΙΝ ΣΜΙΘ
Παρ' όλο που είχαν περάσει πάνω από δύο χρόνια,
δεν θα πηγαίναμε την υπόθεση στον εισαγγελέα,
χωρίς να έχουμε βρει όλα όσα μπορούσαμε.
Τον Οκτώβριο του 2014
στους λόφους του Πάλμντεϊλ της Καλιφόρνια,
ένα ζευγάρι έβγαλε βόλτα τον σκύλο τους.
Ο σκύλος τους ήταν χωρίς λουρί και όταν επέστρεψε,
κρατούσε στο στόμα του κάτι που έμοιαζε με ανθρώπινο οστό.
Αν μυρίσει κάτι που του αρέσει, τρέχει.
Ο Μπάντι βρήκε κάτι που του άρεσε
ενώ έκανε βόλτα στα βουνά του Πάλμντεϊλ.
Και κάλεσαν την αστυνομία να ερευνήσει.
Οι ένστολοι ανταποκρίθηκαν και κάλεσαν το Ανθρωποκτονιών
για έναν ρηχό τάφο με ανθρώπινα λείψανα.
Όταν οι ερευνητές φτάνουν στον τόπο του εγκλήματος,
δεν έχουν ιδέα ποιος είναι.
Κάποιες ταυτοποιήσεις γίνονται με δόντια.
Αν τα λείψανα είναι αρκετά φρέσκα, μπορείς να πάρεις δακτυλικά αποτυπώματα,
και στη συγκεκριμένη περίπτωση τα λείψανα έδειξαν
πολλές επεμβάσεις που είχε κάνει ο Γκάβιν
και κατάφεραν να επιβεβαιώσουν ότι ήταν τα λείψανα του Γκάβιν.
Στείλαμε τα στοιχεία στο γραφείο του ιατροδικαστή.
Ο ιατροδικαστής ξεκινά την εξέταση,
βλέπει ακτινογραφίες, καταγράφει γνώμες και συμπεράσματα για το τι είδε,
δηλαδή αμυντικά τραύματα και κάταγμα στο χέρι,
σαν να σταμάτησε ένα χτύπημα, κάτι που ταίριαζε με όσα ξέραμε.
Του επιτέθηκαν στο αμάξι.
Ήταν προφανές ότι είχε κάταγμα στο κρανίο,
το οποίο προκλήθηκε από τραύμα με αμβλύ αντικείμενο.
Είδαμε ολικά κογχικά κατάγματα,
μια ολική καταστροφή των μάγουλών του.
Η εύρεση του Γκάβιν Σμιθ είχε τεράστια σημασία. Ήταν κομβική.
Αλλά με νοιάζει η οικογένεια. Θέλω να είμαι δίπλα τους.
Έπρεπε να το πούμε στην κυρία Σμιθ και τους γιους της.
Θυμάμαι ότι με πήρε η Λίσα
και μου είπε ότι τον βρήκαν.
Ξέρεις, νιώθω ότι ήταν
μια στιγμή κάθαρσης, γιατί...
Συγγνώμη.
Ξέρεις πόσο άσχημο ήταν.
Αλλά ξέρεις ότι τελείωσε.
Γιατί είναι αλήθεια.
Οι οικογένειες χρειάζονται κάθαρση.
Κι αυτό παίρνεις με τη σορό.
Δεν είναι αυτό που θέλαμε, αλλά...
ξέρουμε ότι δεν θα γυρίσει.
Ακόμα και με το πτώμα του Γκάβιν,
υπήρχαν πληροφορίες που δεν ξέραμε.
Δηλαδή, δεν ξέραμε πώς ο Κριτς σκότωσε τον Γκάβιν Σμιθ.
Ξέραμε ότι η μόνη που είχε τις πληροφορίες ήταν η Τσαντρίκα Κριτς.
Εκείνο που δεν ξέραμε τότε
ήταν κατά πόσο εμπλεκόταν στον θάνατο του Γκάβιν.
Έτσι, αποφασίσαμε να της πούμε
ότι σκεφτόμασταν να της δείξουμε επιείκεια με αντάλλαγμα μια ειλικρινή δήλωση,
δηλαδή μια προσφορά.
Η Τσαντρίκα συμφώνησε να συνεργαστεί μέσω του δικηγόρου της.
Και μας είπε
ότι είχε ξαναρχίσει τη σχέση της με τον Γκάβιν Σμιθ,
αλλά δεν είχαν σεξουαλικές επαφές.
Κι ότι είχαν μια σύνδεση
και μιλούσαν στο αμάξι ως φίλοι.
Είπε ότι τον παρηγορούσε για τον χωρισμό του
και τι να κάνει και για τα παιδιά του, ουσιαστικά ως φίλη.
Τότε άνοιξε η πόρτα του αμαξιού
και ο Τζόνι πήδηξε πάνω τους
κι άρχισε να τον χτυπάει.
ΗΧΟΓΡΑΦΗΣΗ ΑΣΤΥΝΟΜΙΑΣ
Πόσες φορές είδες τον Τζόνι να χτυπάει τον Γκάβιν;
- Πέντε. - Πέντε;
Φώναζε και ούρλιαζε
και είπε ότι ο Τζόνι τον χτυπούσε ξανά και ξανά στο πρόσωπο,
και κατάφερε να βγει από την πόρτα,
φωνάζοντας να σταματήσει γιατί τον σκότωνε.
Και κάποια στιγμή, ο Τζόνι σταμάτησε ενώ ο Γκάβιν ήταν αναίσθητος.
Υπήρχαν παντού αίματα. Την κοίταξε
και είπε "Σκάσε, αλλιώς θα είσαι η επόμενη".
Είπε ότι τελικά γύρισε και έφυγε από εκεί.
Και ο Τζόνι συνέχισε να τον χτυπάει ενώ ήταν αναίσθητος.
Νομίζω ότι η Τσάντι βοήθησε στη συγκάλυψη γιατί τον φοβόταν πολύ.
15 ΙΟΥΝΙΟΥ 2017 ΠΕΝΤΕ ΧΡΟΝΙΑ ΑΠΟ ΤΟΝ ΦΟΝΟ ΤΟΥ ΓΚΑΒΙΝ ΣΜΙΘ
ΑΡΧΙΖΕΙ Η ΔΙΚΗ ΓΙΑ ΤΟΝ ΦΟΝΟ
Η δίωξη του Τζον Κριτς ξεκίνησε τον Ιούνιο του 2017.
Το σχέδιο πέτυχε!
Ο Γκάβιν Σμιθ πέθανε!
Και κράτησε το μυστικό του για πάνω από δύο χρόνια.
Έπρεπε να πείσω τους ενόρκους
ότι δεν είναι κλασικό έγκλημα εν βρασμώ,
αλλά ο κατηγορούμενος ήξερε για τον δεσμό για πολύ καιρό,
και αποφάσισε να εντοπίσει τη γυναίκα του,
οπότε δεν ήταν εν βρασμώ ψυχής,
ώστε να μην ξέρει τι σκόπευε να κάνει.
Η Τσαντρίκα ήταν πολύ σημαντική μάρτυρας,
αφού μπορούσε να πει πώς ακριβώς πέθανε ο Γκάβιν.
Δεν αντιστάθηκε.
Δεν τον έσπρωξε καν. Δεν κουνιόταν καθόλου.
- Ως αποτέλεσμα... - Και βογκούσε.
Ο Τζον Κριτς κατέθεσε
και είπε ότι ο καβγάς με τον Γκάβιν ήταν αμοιβαίος.
Με χτύπησε, με τράβηξε από το πουλόβερ.
Μ' έπιασε από τον λαιμό και με έπνιγε.
Μου κάρφωσε το κεφάλι στο ταβάνι,
κι έχωσε τον αντίχειρα στο μάτι μου.
Κρέμομαι με το κεφάλι μέσα στο αμάξι, με πνίγει και με τυφλώνει.
Ο Τζον Κριτς ισχυριζόταν ότι ο Γκάβιν Σμιθ είχε σφυρί.
Ο Τζον Κριτς κατέθεσε ότι μπόρεσε να τον νικήσει και να το πάρει.
Τελικά, πήρε το πάνω χέρι και σκότωσε κατά λάθος τον Γκάβιν,
αλλά βρισκόταν σε αυτοάμυνα.
Και τελικά, πήρε αυτό
το εργαλείο ή αντικείμενο
στο σπίτι του και το πέταξε στην αυλή του γείτονα.
Αποφασίσατε να μην καλέσετε την αστυνομία. Σωστά;
Έτσι αποφάσισα.
Ζω μ' αυτό κάθε μέρα.
Κατά τη γνώμη μου, είπε μόνο ψέματα.
3Η ΕΒΔΟΜΑΔΑ ΔΙΚΗΣ
Εμείς οι ένορκοι κηρύσσουμε τον κατηγορούμενο, Τζον Κριτς,
αθώο για τη δολοφονία πρώτου βαθμού του Γκάβιν Σμιθ.
Στην ετυμηγορία
κηρύχτηκε αθώος για φόνο πρώτου βαθμού, εκ προμελέτης.
Εμείς οι ένορκοι κηρύσσουμε τον κατηγορούμενο, Τζον Κριτς,
ένοχο για την ανθρωποκτονία εν βρασμώ του Γκάβιν Σμιθ.
Αλλά ένοχο για ανθρωποκτονία με πρόθεση εν βρασμώ στην Καλιφόρνια.
Άντε γαμηθείτε.
Ήταν προμελετημένο, σχεδιασμένο και υπολογισμένο και τον σκότωσε.
Κάθε φορά που ακούς μια ετυμηγορία που δεν είναι αυτή που ήθελες,
νιώθεις αποκαρδιωμένος, λυπημένος.
Ο δικαστής ξεκαθάρισε
ότι δεν συμφωνούσε με την ετυμηγορία των ενόρκων
και ότι η εισαγγελία απέδειξε ότι επρόκειτο για φόνο.
Οποιοσδήποτε άλλος σ' αυτήν την αίθουσα
θα είχε καλέσει την αστυνομία ή ασθενοφόρο,
ενώ εσείς όχι.
Και νομίζω ότι είναι επειδή είστε ψυχρός και σκληρός άνθρωπος.
Καταδίκασε τον κατηγορούμενο στη μέγιστη ποινή,
που ήταν 11 χρόνια.
11 ΧΡΟΝΙΑ ΓΙΑ ΤΟΝ ΔΟΛΟΦΟΝΟ ΤΟΥ ΣΤΕΛΕΧΟΥΣ ΤΗΣ FOX
Σκεφτόμουν "Θα φάει 30, 40 χρόνια, έτσι;"
Εννοώ, ήταν προμελετημένο.
Και τελικά έφαγε 11 χρόνια; Δεν έμοιαζε καθόλου με δικαιοσύνη.
Θύμωσα ξανά.
Ήμουν έξαλλη.
Έξαλλη που ο Γκάβιν δεν θα λάμβανε δικαιοσύνη.
Τα καλά νέα ήταν ότι τον ερευνούσαν
για νέες κατηγορίες για ναρκωτικά
και αργότερα διώχτηκε για μεταφορά και πώληση ναρκωτικών.
Και καταδικάστηκε σε 26 χρόνια για τις ομοσπονδιακές κατηγορίες.
Κυρίως επειδή είχε καταδικαστεί στο παρελθόν.
Κατέληξε να φάει πάνω από 40 χρόνια.
Είναι μια παρηγοριά για τη Λίσα και τα παιδιά της.
Και το γεγονός ότι θα βρίσκεται για καιρό υπό κράτηση,
κάτι που του άξιζε.
Υπήρχαν πολλά πράγματα πάνω του
που ήταν απίστευτα.
Ξέρεις;
Δεν είναι όλοι τέλειοι, κι αυτός σίγουρα δεν ήταν.
Ήταν πολλά πράγματα.
Αλλά ήταν απίστευτος άνθρωπος.
Εκμεταλλεύτηκε όσα έχει η ζωή και έκανε πολλά μ' αυτά.
Είναι λυπηρό, τραγικό, αλλά δεν μετανιώνω για την υπόθεση.
Ειλικρινά, δεν νομίζω ότι υπάρχουν πολλοί ερευνητές εδώ
που θα έκαναν τα μισά απ' όσα κάναμε.
Έχει να κάνει με το πάθος και την αίσθηση καθήκοντος.
Αναζητούμε την αλήθεια και τα γεγονότα
και αποδίδουμε δικαιοσύνη.
Αυτό κάνουμε. Αυτό επιλέξαμε.
ΣΤΟ ΕΠΟΜΕΝΟ
Στις 20 Αυγούστου μου τηλεφώνησε ο Μπρους
και μου είπε ότι η γυναίκα του, η Τζάνα, αγνοούταν από το πρωί.
Όπως στην υπόθεση Γκάβιν Σμιθ,
είναι κρίσιμο να δούμε όποιον έχει στενούς δεσμούς.
Πρέπει να ψάχνεις τους πάντες.
Ποιος ήθελε να της κάνει κακό; Είχε εχθρούς;
Ο Μπρους είπε ότι εξαιτίας του πατέρα της Τζάνα,
κάποιος μπορεί να την απήγαγε.
Ο πατέρας της ήταν γνωστός πολιτικός στην πολιτεία της Καλιφόρνια.
Ίσως το έσκασε.
Ίσως είχε κάποια εξωσυζυγική σχέση.
Έχει αρχίσει να αλλάζει την εικόνα της.
Είχε φτιάξει τα δόντια της.
Κάτι δεν πάει καλά, κάτι φαίνεται ύποπτο.
Είναι πολύ γλυκό, φιλικό κορίτσι.
Δεν υπάρχει λόγος να το κάνει κανείς αυτό.
Υποτιτλισμός: Κατερίνα Τριανταφύλλου